《书边事四首 其一》
明代·张可大

无端小草出登坛，壮士徒歌易水寒。枉把全师轻一掷，遂将宿将尽三韩。

腐儒误国由房琯，野老吞声恨贺兰。岂是胡人开杀运，只因中国自摧残。

作者简介：（?—1632）明南直隶应天府人，字观甫。幼警敏，读诸家兵法。万历二十九年武进士。官至登莱总兵官，进右都督。孔有德叛，城陷而死。博学好古，每与海内通人胜流相赠答。有《驶雪斋集》等。